Diari Oficial de la Generalitat Valenciana


Sumari del DOGV 5043, del 06-07-2005 (2005/7274)

ORDE de 12 d'abril de 2005, del conseller de Sanitat, per la qual es crea el fitxer informatitzat PERINATALP.
-------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2005/04/12/(2)/dof/vci/html**

### Dades del document

Número de DOGV
:   5043

Data del DOGV
:   06-07-2005

Secció del DOGV
:   I. DISPOSICIONS GENERALS

Número del document
:   2005/7274


Data del document
:   12-04-2005

Organisme emissor
:   Conselleria de Sanitat

Tipus de document
:   Ordre

Correcció d'errades

 Descriptors 

:   * administració regional
    * legislació
    * dades personals
    * base de dades

ORDE de 12 d'abril de 2005, del conseller de Sanitat, per la qual es crea el fitxer informatitzat PERINATALP. [2005/7274]
  
L'article 2 de la Llei Orgànica 15/1999, de 13 de desembre, de Protecció de Dades de Caràcter Personal, establix que esta llei s'aplica a les dades de caràcter personal registrades en suport físic que les faça susceptibles de tractament, i a tota modalitat d'ús posterior d'estes dades per part dels sectors públic i privat.
  
Així mateix, l'article 20 de la llei orgànica esmentada disposa que la creació, la modificació o la supressió dels fitxers de les administracions públiques només podran fer-se per mitjà d'una disposició general publicada en el Boletín Oficial del Estado o en el diari oficial que corresponga.
  
La disposició addicional primera de la llei esmentada, que regula la normativa que s'ha d'aplicar relacionada amb els fitxers que hi havia abans, establix que hauran d'adequar-se a esta llei orgànica dins del termini de tres anys, comptador des de l'entrada en vigor. En el termini esmentat, les administracions públiques, responsables de fitxers de titularitat pública, hauran d'aprovar la disposició pertinent de regulació del fitxer o d'adaptar la que hi haja.
  
Els articles 10 i següents del Decret 96/1998, de 6 de juliol, del Govern Valencià, que regula l'organització de la funció informàtica, la utilització dels sistemes d'informació i el Registre de Fitxers Informatitzats en l'àmbit de la Generalitat Valenciana, determinen el procediment d'inscripció en el registre esmentat dels fitxers informatitzats de dades personals creades o gestionades pels distints òrgans i entitats de la Generalitat Valenciana, així com la potestat per a l'aprovació de la disposició de caràcter general creadora dels fitxers automatitzats, l'exercici de la qual recau en la conselleria competent segons la matèria.
  
Per tot això, segons que establix l'article 35.e de la Llei 5/1983, de 30 de desembre, de Govern Valencià, i després que s'han fet els tràmits establits en l'article 12 del Decret 96/1998, de 6 de juliol, del Govern Valencià, i que l'Àrea Jurídica ha emés l'informe preceptiu,
  
ORDENE
  
Article 1
  
Esta orde té per objecte la creació i regulació dels fitxers informatitzats que s'allisten en l'annex, d'acord amb el que establix l'article 20 de la Llei Orgànica 15/1999, de 13 de desembre, de Protecció de Dades de Caràcter Personal.
  
Article 2
  
El titular de l'òrgan administratiu responsable del fitxer corresponent ha d'adoptar les mesures de gestió i organització que resulten necessàries per a assegurar la confidencialitat, la seguretat i la integritat de les dades, així com les que conduïsquen a fer efectives les garanties, les obligacions i els drets reconeguts en la Llei Orgànica 15/1999, de 13 de desembre, de Protecció de Dades de Caràcter Personal.
  
Article 3
  
Les persones afectades dels fitxers informatitzats esmentats poden exercir el seu dret d'accés, rectificació i cancel·lació de dades, quan siga procedent, davant de l'òrgan que es concreta en esta orde per a cada fitxer informatitzat.
  
DISPOSICIÓ FINAL
  
Esta orde vigix des de l'endemà de la publicació en el Diari Oficial de la Generalitat Valenciana.
  
València, 12 d'abril de 2005
  
El conseller de Sanitat,
  
VICENTE RAMBLA MOMPLET
  
ANNEX
  
Creació de fitxers
  
Conselleria de Sanitat
  
Direcció General de Salut Pública
  
PERINATALP
  
1. Finalitat i ús del fitxer
  
Monitoritzar la mortalitat perinatal a la Comunitat Valenciana i proporcionar informació de validesa contrastada. Anàlisi de factors associats.
  
Usos:
  
- investigació epidemiològica
  
- finalitats científiques, històriques i estadístiques
  
2. Persones o col·lectius sobre els quals es pretén obtindre dades de caràcter personal
  
Persones nascudes vives, independentment de les hores que han viscut, productes d'una concepció viable, a la Comunitat Valenciana. També se n'obté de les mares.
  
3. Procedència, procediment i suport per a la recollida de dades de caràcter personal
  
Procedència:
  
- Altres persones físiques diferents de l'afectada o del seu representant.
  
- Entitat privada.
  
- Administracions públiques.
  
Procediment:
  
- Enquestes o entrevistes.
  
Suport:
  
- Paper
  
4. Estructura bàsica del fitxer automatitzat i descripció dels tipus de dades de caràcter personal que inclou
  
- nom i cognoms
  
- cognoms del nounat
  
- número de targeta sanitària
  
- municipi i codi postal de la mare
  
- dades de la família
  
- data de naixement
  
- lloc de naixement
  
- edat
  
- sexe
  
- característiques físiques o antropomètriques
  
- país d'origen de la mare
  
5. Cessions de dades de caràcter personal i, si és el cas, transferències de dades que es prevegen a països tercers
  
No se'n preveuen
  
6. Òrgan responsable del fitxer
  
Direcció General de Salut Pública
  
7. Servicis o unitats davant els quals puguen exercir-se els drets d'accés, rectificació i cancel·lació
  
Àrea d'Epidemiologia


Còpia Permalink ELI